30 Ιουνίου 2024 
 
88 
 
 
 
 
Η κατηγοριοποίηση ως ΔΠΠ των ακίνητων περιουσιακών στοιχείων της Ianos Properties Μονοπρόσωπη Α.Ε και 
Λυκούργος Properties Μονοπρόσωπη Α.Ε, σε συνέχεια της δέσμευσης του Ομίλου σε σχέδιο πώλησης πλειοψηφικού 
μεριδίου και στις δύο εταιρείες, συναλλαγή η οποία αναμένεται να ολοκληρωθεί στο 4ο τρίμηνο του 2024. 
 
 
Η ολοκλήρωση της πώλησης του χαρτοφυλακίου «Delta» που αποτελείται κυρίως από ΜΕΑ τα οποία προέρχονται από τη 
Ρουμανία. 
 
 
Ζημίες απομείωσης € 23 εκατ. που περιλαμβάνονται στο κονδύλι «Αναστροφές / (ζημίες) απομείωσης αξίας δανείων και 
απαιτήσεων κατά πελατών στο αποσβεσμένο κόστος» της Συνοπτικής Ενδιάμεσης Κατάστασης Αποτελεσμάτων του 
Ομίλου. 
 
 
16 Επενδυτικά Χρεόγραφα 
Την 30η Ιουνίου 2024, οι χρεωστικοί τίτλοι του Ομίλου που επιμετρώνται στο αποσβεσμένο κόστος και τα χρηματοοικονομικά μέσα 
που επιμετρώνται σε FVTOCI ανήλθαν σε € 13.483 εκατ. και € 750 εκατ., αντίστοιχα (31 Δεκεμβρίου 2023: € 11.659 εκατ. και € 1.383 
εκατ., αντίστοιχα). Οι εν λόγω επενδυτικοί τίτλοι αποτελούνται κυρίως από εγχώρια και ξένα κρατικά ομόλογα, καθώς και από 
εταιρικά και τραπεζικά ομόλογα η πλειονότητα των οποίων έχουν εναπομένουσα διάρκεια άνω των 12 μηνών, από την ημερομηνία 
αναφοράς. 
Τα χρεόγραφα της Εταιρείας που επιμετρώνται στο αποσβεσμένο κόστος αποτελούνται αποκλειστικά από ομόλογα μειωμένης 
εξασφάλισης Tier 2, που εκδόθηκαν από τη θυγατρική της, Τράπεζα Πειραιώς. Στις 17 Ιανουαρίου 2024, σε συνέχεια της  έκδοσης 
ομολόγου μειωμένης εξασφάλισης Tier 2 από την Εταιρεία, ύψους € 500 εκατ., η Τράπεζα εξέδωσε ομόλογο Tier 2 μειωμένης 
εξασφάλισης ύψους € 500 εκατ., το οποίο αντικατοπτρίζει όλους τους σημαντικούς όρους του ομολόγου που εκδόθηκε από την 
Εταιρεία. Το προαναφερθέν Back-to-Back ομόλογο έχει εγγραφεί πλήρως από την Εταιρεία. Σε συνδυασμό με την νέα έκδοση, η 
Τράπεζα επαναγόρασε πλήρως μέσα στο πρώτο εξάμηνο του 2024  ομόλογα μειωμένης εξασφάλισης Back-to-Back Tier 2 
ονομαστικής αξίας € 400 εκατ., σε συνέχεια της μερικής επαναγοράς με μετρητά της Εταιρείας για ονομαστικό ποσό € 294 εκατ. 
στις 17 Ιανουαρίου 2024, καθώς και της ανάκλησης του εναπομένοντος κεφαλαίου ποσού € 106 εκατ. που έλαβε χώρα από την 
Εταιρεία στις 26 Ιουνίου 2024. Οι εν λόγω επαναγορές είχαν σαν αποτέλεσμα την αναγνώριση συνολικού κέρδους € 31 εκατ. στην 
γραμμή «Καθαρά κέρδη/(ζημίες) από αποαναγνώριση χρηματοοικονομικών μέσων στο αποσβεσμένο κόστος» της Συνοπτικής 
Ενδιάμεσης Κατάστασης Αποτελεσμάτων της Εταιρείας. Οι παραπάνω ενδοομιλικές συναλλαγές δεν είχαν καμία επίπτωση στις 
οικονομικές καταστάσεις του Ομίλου. 
Κατά τη διάρκεια της περιόδου που έληξε την 30η Ιουνίου 2024, ο Όμιλος προέβη σε αγορές χρεωστικών τίτλων που επιμετρώνται 
στο αποσβεσμένο κόστος συνολικής ονομαστικής αξίας € 2.204 εκατ., εκ των οποίων € 1.210 εκατ. αφορούν σε κρατικά ομόλογα 
ελληνικού δημοσίου και € 967 εκατ. σε τραπεζικά. Η επίπτωση της λογιστικής αντιστάθμισης εύλογης αξίας που αφορά 
αντισταθμισμένους χρεωστικούς τίτλους που επιμετρώνται στο αποσβεσμένο κόστος για την περίοδο που έληξε την 30η Ιουνίου 
2024 ανήλθε σε ζημία € 151 εκατ. Επιπρόσθετα, κατά την τρέχουσα περίοδο αναφοράς, η λογιστική αξία των χρεογράφων του 
Ομίλου που επιμετρώνται σε FVTOCI μειώθηκε κατά € 640 εκατ., κυρίως λόγω λήξεων εντόκων γραμματίων ελληνικού δημοσίου 
καθώς και δημοσίου άλλων κρατών συνολικής ονομαστικής αξίας € 653 εκατ.  
Στις 30 Ιουνίου 2024, χρεωστικοί τίτλοι του Ομίλου που επιμετρώνται στο αποσβεσμένο κόστος , λογιστικής αξίας € 13.480 εκατ. 
μετά από προβλέψεις, κατατάσσονται στο Στάδιο 1 (31 Δεκεμβρίου 2023: € 11.656 εκατ.) με αντίστοιχη ΑΠΖ € 16 εκατ. (31 
Δεκεμβρίου 2023: € 17 εκατ.), ενώ χρεωστικοί τίτλοι που επιμετρώνται στο αποσβεσμένο κόστος, λογιστικής αξίας € 3 εκατ. μετά